钦定古今图书集成/明伦汇编/氏族典/第069卷 > 朱植
## 钦定古今图书集成/明伦汇编/氏族典/第069卷 > 朱植

按《名山藏分藩记》：辽简王植母韩妃，洪武十一年封
卫王，二十五年改封辽国广宁。广宁近边，初至树栅
而已，已命郭英为王宫城，英督工卞上，为罢役。三十
年，命都督杨文率辽东诸卫士为之令，高壮其城门，
以严寇。上图西北沿边地里，谕王曰：“自东胜以西至
宁夏、察罕脑儿，东胜以东至大同、宣府、开平，又东南”
至大宁，又东至辽东，又东至鸭绿江，又北去不知几
千里，至大漠。“又自雁门关外西抵黄河渡，至察罕脑
儿，又东至紫荆关，又东至居庸关及古北口，又东至
山海卫。凡军士屯种地，慎毋牧放。诸王驸马往来营
驻，练习防边，特示此图，子孙世守之。”王谙练兵务，屡
树奇功，上多褒赏。建文中，坐罪夺禄。《成祖》靖内难，王
有翊卫功。及即位，改封王。自请荆州别给一护卫，而
故三护卫留防边。王。四十一年薨。